点击获取更多“立秋”相关内容

描写立秋下雨的诗句诗词

《立秋雨院中有作》
(唐)杜甫
山云行绝塞,大火复西流。飞雨动华屋,萧萧梁栋秋。
穷途愧知己,暮齿借前筹。已费清晨谒,那成长者谋。
解衣开北户,高枕对南楼。树湿风凉进,江喧水气浮。
礼宽心有适,节爽病微瘳。主将归调鼎,吾还访旧丘。
《立秋后自京归家》
(唐)李郢
篱落秋归见豆花,竹门当水岸横槎。
松斋一雨宜清簟,佛室孤灯对绛纱。
尽日抱愁跧似鼠,移时不动懒于蛇。
西江近有鲈鱼否,张翰扁舟始到家。
《秋思》
(唐)白居易
病眠夜少梦,闲立秋多思。
寂寞馀雨晴,萧条早寒至。
鸟栖红叶树,月照青苔地。
何况镜中年,又过三十二。
《立秋日》
(唐)司空曙
律变新秋至,萧条自此初。
花酣莲报谢,叶在柳呈疏。
澹日非云映,清风似雨馀。
卷帘凉暗度,迎扇暑先除。
草静多翻燕,波澄乍露鱼。
今朝散骑省,作赋兴何如。
《酬李常侍立秋日奉诏祭岳见寄》
(唐)周墀
秋祠灵岳奉尊罍,风过深林古柏开。
莲掌月高珪币列,金天雨露鬼神陪。
质明三献虽终礼,祈寿千年别上杯。
岂是琐才能祀事,洪农太守主张来。
《念奴娇(七夕,是年七月九日方立秋)》
(宋)京镗
扪参历井,恰匆匆三见,西州七夕。
怪得骄阳回避晚,犹去新秋两日。
天上良宵,人间佳节,初不分今昔。夜来急雨,洗成风露清绝。
因为万里飘零,君平何在,谁识乘槎客。
插竹剖瓜休妄想,巧处那容人乞。
院宇初凉,楼台不夜,漫说经年隔。引杯长啸,醉看天地空阔。
《秋夜雨(和韵刘制几立秋夜观月,喜雨)》
(宋)吴潜
不嫌天上云遮月。雨来正是双绝。
雷公驱电母,尽收卷、十分袢热。
三更又报初秋了,少待他、西风凄冽。
灵司话头莫说。且唱饮、刘郎一阕。
《和太常王卿立秋日即事》
(唐)卢纶
嵩高云日明,潘岳赋初成。篱槿花无色,阶桐叶有声。
绛纱垂簟净,白羽拂衣轻。鸿雁悲天远,龟鱼觉水清。
别弦添楚思,牧马动边情。田雨农官问,林风苑吏惊。
松篁终茂盛,蓬艾自衰荣。遥仰凭轩夕,惟应喜宋生。
《癸巳夏旁郡多苦旱惟汉嘉数得雨然未足也立秋》
[宋] 陆游
画檐鸣雨早秋天,不喜新凉喜有年。
眼里香粳三万顷,寄声父老共欣然。
《嘉定巳巳立秋得膈上疾近寒露乃小愈》
[宋] 陆游
今年病老遂难禁,二竖奔逃岂易寻。
风雨三更僮仆睡,自持残烛检
《酬李常侍立秋日奉诏祭岳见寄》
[唐] 周墀
秋祠灵岳奉尊罍,风过深林古柏开。莲掌月高珪币列,
金天雨露鬼神陪。质明三献虽终礼,祈寿千年别上杯。
岂是琐才能祀事,洪农太守主张来。千金。